CELEX: C2007/082/33
Language: et
Date: 2007-04-14 00:00:00
Title: Kohtuasi C-39/07: 1. veebruaril 2007 esitatud hagi — Euroopa Ühenduste Komisjon versus Hispaania Kuningriik

14.4.2007   
            
            
               ET
            
            
               Euroopa Liidu Teataja
            
            
               C 82/18
            
         1. veebruaril 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-39/07)
   (2007/C 82/33)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: H. Støvlbæk ja R. Vidal Puig)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik ei ole vastu võtnud kõiki vajalikke meetmeid nõukogu 21. detsembri 1988. aasta direktiivi 89/48/EMÜ vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (1) ülevõtmiseks haigla proviisori kutseala osas, siis on Hispaania Kuningriik rikkunud sellest direktiivist tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   
               1.
            
            
               Hispaania “haigla proviisori ”diplom kujutab endast “diplomit ”direktiivi 89/48/EMÜ tähenduses, kuna:
               
                           —
                        
                        
                           tegemist on diplomiga, mille on välja andnud Hispaania õiguse kohaselt määratud pädev asutus;
                        
                     
                           —
                        
                        
                           diplom tõendab keskharidusele järgneva ja vähemalt kolmeaastase kutseõppe läbimist, kuna haigla proviisori diplomi saamiseks on vajalik kõrgkooli diplom proviisori õppekava läbimisest (Licenciado en Farmacia), vastava eriala õppekava täielik omandamine ja eksami sooritamine;
                        
                     
                           —
                        
                        
                           diplom näitab, et selle valdajal on Hispaanias haigla proviisori kutsealal tegutsemiseks vajalik kvalifikatsioon.
                        
                     
         
               2.
            
            
               Samuti on haigla proviisori kutseala puhul tegemist Hispaanias “reguleeritud kutsealaga ”direktiivi 89/48/EMÜ tähenduses.
            
         
               3.
            
            
               Nõukogu 16. septembri 1985. aasta direktiiv 85/433/EMÜ, mis käsitleb farmaatsiaalaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid teatava farmaatsiaalase tegevusega seotud asutamisõiguse kasutamise hõlbustamiseks (2) ei ole haigla proviisori kutsealale kohaldatav.
            
         
               4.
            
            
               Seetõttu pidi Hispaania Kuningriik võtma üle direktiivi 89/48/EMÜ haigla proviisori kutseala osas. Kuna ta ei võtnud vastu selleks vajalikke meetmeid 4. jaanuariks 1991, siis on Hispaania Kuningriik rikkunud sellest direktiivist tulenevaid kohustusi.
            
         
      (1)  EÜT L 19, 24.1.1989, lk 16; ELT eriväljaanne 05/01, lk 337.
   
      (2)  EÜT L 253, lk 37; ELT eriväljaanne 06/01, lk 132.